Fritz Bayerlein, naixito de Würzburg (Reino de Bavera, Imperio alemán) o 14 de chinero de 1899 y muerto en Würzburg (Bavera, Alemanya) o 30 de chinero de 1970, estió un destacato melitar alemán que sirvió succesivament baixo l'Imperio Alemán (dica 1918), a Republica de Weimar y o Tercer Reich. Luitó mientres a Primera Guerra Mundial y mientres a Segunda Guerra Mundial, destacando-ne en a campanya de Polonia, a batalla d'Alam Halfa y a ofensiva d'as Ardenas y plegando-ie dica o ran de Generalleutnant en a Wehrmacht. Antiparte, estió miembro de l'''Afrika Korps que mandaba Erwin Rommel. Entre atras condecoracions, recibió a Cruz de Caballero d'a Cruz de Fierro con Fuellas de Caixico y Espatas.